**Camal Cəlal oğlu Feyziyev** (17 iyun 2000; Lənkəran şəhəri) — Azərbaycanı təmsil edən güləşçi. Uşaq yaşlarından Yunan-Roma güləşi üzrə məşqçi Akif Əliyevin yanında məşqlərə başlayan Camal Feyziyev 2015-ci ildə Serbiyanın Subotitsa şəhərində yeniyetmələrin Avropa birincliyində 100 kq çəki dərəcəsində 1-ci yeri tutub. 2016-cı ildən idman növünü dəyişib Sumoya keçərək yeniyetmələr, gənclər və böyüklər arasında Avropa çempionatlarında 4 dəst medal qazanıb. Paralel olaraq, kəmər güləşi və mas-reslinqdə gücünü sınayıb.

Adı son çəkilən idman növü üzrə Avropa çempionatında (Bakı, Azərbaycan) 2-ci, Dünya çempionatında (Ər-Riyad, Səudiyyə Ərəbistan) 3-cü yerlər tutub və dünya kubokunda (Pabyanitsa, Polşa) gümüş mükafata yiyələnib.

Kəmər güləşində dünya çempionatında 1 dəst medala sahiblənib. 2019-cu ildə Tatarıstanın paytaxtı Kazanda klassik kəmər güləşində 2, mütləq çəkidə 3 yer, həmin ilin sonunda Qazaxıstanın paytaxtı Nur-Sultanda sərbəst üsulla kəmər güləşində baş mükafatı qazanıb.

2020-ci ildə, Xorvatiyanın Poreç şəhərində 23 yaşlı cüdoçular arasında keçirilən Avropa birinciliyində bürünc medal qazanıb.

2021-ci ildə, Rusiyanın Kazan şəhərində keçirilən I MDB Oyunlarında Azərbaycan idmançısı Camal Feyziyev iki idman növündə medal qazanıb. İdmançı əvvəlcə Kureş yarışında çıxış edib. O, mütləq çəkidə qızıl medala sahib olub. Növbəti yarışda isə, Feyziyev cüdo üzrə 100 kq-dan yuxarı çəkidə bürünc medal qazanıb.

Camal Feyziyev beynəlxalq arenada medallarını artırmağa davam edir. 2022-ci ildə Polşada sumo güləşi üzrə Avropa çempionatı keçirilib. 23 yaşadək idmançılar arasında 115 kq+ çəki dərəcəsində Avropa çempionu adı qazanan sözü gedən güləşçi Polşada keçirilən Avropa çempionatını 1 qızıl, 1 gümüş və 1 bürünc medalla tamamlayıb.

Həyatı
------

Camal Feyziyev Cəlal Oğlu 17 iyun 2000-ci ildə Lənkəran rayonu Kənarmeşə kəndində anadan olub. Uşaq yaşlarından Yunan-Roma güləşi üzrə məşqçi Akif Əliyevin yanında məşqlərə başlayan Camal Feyziyev 2006-cı ildə Bakı şəhərinin Xəzər rayonunun Binə qəsəbəsində Rasim Sadıqov adına 136 nömreli tam orta məktəbdə təhsil alıb. 2017-ci ildə həmin məktəbdən məzun olub. 2017-ci ildə Azərbaycan Respublikasının Perzidentinin qərarı ilə Avropa Dünya Çempionu olduğuna göre 2017–2021-ci illərdə Azərbaycan Dövlət Bədən Tərbiyəsi və İdman Akademiyasında (ADBTİA) təhsil alıb.

Uğurları
--------

| İL | ŞƏHƏR (ÖLKƏ) | YAŞ KATEQORİYASI | İDMAN NÖVÜ | ÇƏKİ | MEDALIN ƏYARI |
| --- | --- | --- | --- | --- | --- |
| DÜNYA ÇEMPİONATLARI |
| 2019 | Nur-Sultan (Qazaxıstan) | Böyüklər | Kəmər güləşi | 100+ kg | Qızıl medal |
| 2021 | Kazan (Rusiya) | Böyüklər | Kəmər güləşi | 100+ kg | Qızıl medal |
| 2022 | Namanqan (Özbəkistan) | Böyüklər | Kəmər güləşi | 100+ kg | Bürünc medal |
| 2023 | Minger (Tatarıstan) | Böyüklər | Qumda kəmər güləşi | 130+ kg | Qızıl medal |
| 2023 | Minger (Tatarıstan) | Böyüklər | Kəmər güləşi | 130+ kg | Qızıl medal |
| 2023 | Minger (Tatarıstan) | Böyüklər | Kəmər güləşi | 130+ kg | Gümüş medal |
| DÜNYA KUBOKLARI |
| 2019 | Nijni-novqorod (Rusiya) | Böyüklər | Sumo | 100+ kg | Qızıl medal |
| 2022 | Berlin (Almaniya) | Böyüklər | Sumo | 100+ kg | Bürünc medal |
| 2022 | Kazan (Rusiya) | Böyüklər | Sumo | Open | Qızıl medal |
| **AVROPA ÇEMPİONATLARI** |
| 2015 | Subotitsa (Serbiya) | Yeniyetmələr | Yunan-roma | 100+ kg | Qızıl medal |
| 2016 | Brandenburq (Almanya) | Yeniyetmələr | Sumo | 90+ kg | Qızıl medal |
| 2017 | Tbilisi (Gürcüstan) | Yeniyetmələr | Sumo | 90+ kg | Qızıl medal |
| 2018 | Plovdiv (Bolqaristan) | Yeniyetmələr | Sumo | 100+ kg | Qızıl medal |
| 2019 | Tallin (Estoniya) | Gənclər | Sumo | 100+ kg | Qızıl medal |
| 2020 | Porec (Xorvatia) | U23 kişilər | Cüdo | 100+ kg | Bürünc medal |
| 2021 | Kazan (Rusiya) | U23 kişilər | Sumo | 110+ kg | Qızıl medal |
| 2022 | Krotyoszyn (Polşa) | U23 kişilər | Sumo | 115+ kg | Qızıl medal |
| 2023 | Kielce (Polşa) | U23 kişilər | Sumo | 115+ kg | Qızıl medal |
| 2023 | Kielce (Polşa) | U23 kişilər | Sumo | Mütləq çəki | Qızıl medal |
| AVROPA KUBOKU |
| 2018 | Tbilisi (Gürcüstan) | Yeniyetmələr | Cüdo | 100+ kg | Bürünc medal |
| 2023 | Hungary, Erd | Böyüklər | Sumo | 100+ kg | Qızıl medal |
| 2023 | Estonia, Vinni | Böyüklər | Sumo | 100+ kg | Qızıl medal |
| Rustam Minniahov adına Prezident Kuboku |
| 2023 | Bolqar, Rusiya | Böyüklər | Kəmər güləşi | 100+ kg | Qızıl medal |
| DÜNYA OYUNLARI |
| 2022 | Bursa (Türkiyə) | Böyüklər | Kəmər güləşi | 100+ kg | Qızıl medal |

Mənbələr
--------

Mediamax.az (İdmançımız sumoda Avropa çempionu oldu – EKSKLÜZİV)

Mediamax.az (Camal Feyziyev beynəlxalq arenada medallarını artırmağa davam edir.) 

Camal Feyziyevin rəsmi instagram səhifəsi

"Mediamax.az"ın rəsmi instagram səhifəsi

|  |  |
| --- | --- |
|  | ***İdmançı** ilə əlaqədar bu məqalə qaralama halındadır. Məqaləni redaktə edərək Vikipediyanı zənginləşdirin*. |